Document ID: 32005R1737

KOMISIJAS REGULA (EK) Nr. 1737/2005
(2005. gada 21. oktobris)
par grozījumiem Regulā (EK) Nr. 1726/1999 attiecībā uz informācijas par darbaspēka izmaksām noteikšanu un iesūtīšanu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 9. marta Regulu (EK) Nr. 530/1999 par ienākumu un darbaspēka izmaksu strukturālo statistiku (1), jo īpaši tās 11. panta ii) un iii) punktu,
tā kā:
(1)
Komisijas 1999. gada 27. jūlija Regulā (EK) Nr. 1726/1999, ar ko īsteno Padomes Regulu (EK) Nr. 530/1999 par strukturālo statistiku attiecībā uz izpeļņu un darbaspēka izmaksām saistībā ar informācijas par darbaspēka izmaksām noteikšanu un nosūtīšanu (2), izklāstīti īstenošanas pasākumi attiecībā uz sniedzamās informācijas noteikšanu un iedalījumu, un piemērotā tehniskā forma rezultātu iesūtīšanai, kā noteikts Regulas (EK) Nr. 530/1999 11. pantā.
(2)
Darbaspēka izmaksu apsekojums par 2000. pārskata gadu bija pirmais uz Regulu (EK) Nr. 1726/1999 balstītais apsekojums. Apsekojuma sniegtā pieredze atklāja vajadzību uzlabot Regulas (EK) Nr. 1726/1999 noteikumus, lai tos pieskaņotu attiecīgajiem noteikumiem Komisijas 2000. gada 8. septembra Regulā (EK) Nr. 1916/2000, ar ko īsteno Padomes Regulu (EK) Nr. 530/1999 attiecībā uz strukturālo statistiku par izpeļņu un par darbaspēka izmaksām, kas attiecas uz informācijas par izpeļņas struktūru definēšanu un nodošanu (3), un uzlabotu saikni starp datiem no dažādiem apsekojumiem par izpeļņu un par darbaspēka izmaksām katru otro gadu.
(3)
Tādēļ attiecīgi jāgroza Regula (EK) Nr. 1726/1999.
(4)
Šajā regulā paredzētie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1726/1999 pielikumus aizstāj ar šīs regulas pielikumu tekstu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 21. oktobrī

Labels: 12
4
19